cyanic-selkie/wikianc huggingface dataset:
Σταύρος Δαμιανίδης
Βίος
Αφού υπηρέτησε τη θητεία του στο στρατό, άρχισε να παίζει επαγγελματικά μουσική περιοδεύοντας τη Μεσόγειο με δημοφιλείς καλλιτέχνες όπως ο Στέλιος Καζαντζίδης, το Τρίο Μπελ Κάντο, η Σωτηρία Μπέλλου ο Σπύρος Ζαγοραίος, η Γιώτα Λύδια και άλλοι.
Γεώργιος Σταυρόπουλος
Βιογραφία
Με την εγκατάστασή του το 1961 στις ΗΠΑ και συγκεκριμένα στη Νέα Υόρκη, ξεκίνησε μια σειρά πρετ-α-πορτέ και ενδυμάτων υψηλής ραπτικής. Τα δημοφιλέστερα σχέδιά του είναι εμπνευσμένα από την κλασική αρχαία ελληνική πτυχωτή σιλουέτα ενώ τα ρούχα του αντικατοπτρίζουν το πνεύμα της δεκαετίας του 1970. Τα στενά, συχνά λοξά κομμένα, μακριά φορέματα απεικονίζουν την εικόνα της σιλουέτας της εποχής εκείνης. Ο Σταυρόπουλος δημιουργούσε πάνω στο μοντέλο, συχνά με ένα μονοκόμματο κομμάτι υφάσματος. Εκτός από βελούδο σιφόν, χρησιμοποιούσε δαντέλες, μεταξωτό ζέρσεϊ, κεντημένη οργαντίνα και λαμέ βελούδο. Κατά τη διάρκεια της καριέρας του διετέλεσε μόδιστρος προσωπικοτήτων όπως η Ελίζαμπεθ Τέιλορ, η πρώτη κυρία των ΗΠΑ Λέιντι Μπερντ Τζόνσον, η Μαρία Κάλλας και η Μπάρμπρα Στράιζαντ ενώ ανέλαβε την ενδυματολογική επιμέλεια για διάφορες εκδηλώσεις και τηλεοπτικά σόου όπως τα Βραβεία Tony, η τηλεοπτική εκπομπή του Εντ Σάλλιβαν κ.ά.
Σταύρος Δαμιανίδης
Η τέχνη του
Μέσω αυτής της γιγαντιαίας περιοδείας στην Αυστραλία, ο Σταύρος έφερε μια ανανέωση στο μπουζούκι. Θεωρημένος ένας από τους καλύτερους μουσικούς του μπουζουκιού που πάτησε ποτέ στην Αυστραλία, ο Σταύρος έκανε γρήγορα όνομα. Του προσφέρθηκαν συμβόλαια για ηχογραφήσεις με τις πιο γνωστές αυστραλιανές δισκογραφικές εταιρίες, συμπεριλαμβανομένης της Virgin, EMI, ABC, αλλά αρνήθηκε. Η επιλογή του να μην ηχογραφήσει μουσική βασίστηκε στην τιμή των παραδοσιακών καλλιτεχνών, που αισθάνονται η εργασία ότι τους είναι μια εμπειρία που πρέπει να απολαμβάνουν οι άνθρωποι. Το παίξιμο του μπουζουκιού του δεν ήταν ένας μονόλογος, ήταν ένας διάλογος με το ακροατήριό του. Όταν ρωτήθηκε γιατί αρνήθηκε, ο Σταύρος αποκρίθηκε: "η μέγιστη ανταμοιβή μου είναι να βλέπω τους ανθρώπους να χαίρονται όταν παίζω".
Γεώργιος Σταυρόπουλος
Βιογραφία
Ο Σταυρόπουλος απεβίωσε το 1990 στη Νέα Υόρκη από τον καρκίνο του πνεύμονα. Από τον γάμο του με την Νάνσυ Αγγελάκου είχε αποκτήσει έναν γιο ονόματι Πήτερ,
Σταύρος Δαμιανίδης
Η τέχνη του
Ο Σταύρος, όπως πολλοί άλλοι μεγάλοι Αυστραλιανοί μπουζουκτσήδες στην Αυστραλία, δεν παρήγαγε ποτέ οποιουσδήποτε δίσκους ή άλμπουμ, αλλά προτίμησε να παίξει για την απόλαυση και την καλή επιχείρηση. Θαυμάστηκε από πολλούς μουσικούς και ενέπνευσε πολλούς μουσικούς μπουζουκιού στη Δυτική Αυστραλία και σε άλλες πολιτείες της Αυστραλίας, ενώ αποτέλεσε επίσης παράδειγμα για πολλούς Έλληνες μπουζουκτσήδες που επιδίωξαν να απομακρυνθούν από τις παραδοσιακές μορφές.
Γεώργιος Σταυρόπουλος
Παραπομπές
Κατηγορία:Έλληνες σχεδιαστές μόδας Κατηγορία:Έλληνες σχεδιαστές μόδας της διασποράς
Σταύρος Δαμιανίδης
Η τέχνη του
Η μετακίνηση του Σταύρου προς το Περθ παρακινήθηκε αρχικά από μια σύμβαση εργασίας και μια συνεργασία με τα εστιατόρια Lucas. Ο διευθυντής των εστιατορίων Lucas στην αναζήτησή του του καλύτερου μουσικού μπουζουκιού για το νέο ελληνικό εστιατόριό του, έστειλε τον αδελφό του Lucas στην Ελλάδα και σε όλη την Αυστραλία. Τελικά για καλή του τύχη ανακάλυψε το Σταύρο, που μετακόμισε αμέσως στο Περθ και άρχισε να εμφανίζεται εκεί.
Ο Σταύρος ήταν επίσης δάσκαλος στο μπουζούκι. Είχε λίγους μαθητές που έγιναν επίσης πολύ ειδικευμένοι στο παίξιμό του. Ο Δαμιανίδης έχει γράψει επίσης πολλά τραγούδια και ποιήματα, τα περισσότερα από τα οποία είναι αδημοσίευτα.
Ο Σταύρος εισήγαγε στην αυστραλιανή μουσική τους ελληνικούς και μικρασιατικούς ρυθμούς και κλίμακες (τις αποκαλούμενες και δρόμους). Ο δρόμος είναι μουσική κλίμακα που ποικίλλει στις νότες σύμφωνα με το ρυθμό, κάτι που επιτρέπει κάθε τόνος να έχει πολλαπλούς δρόμους, ευδιάκριτα διαφορετικούς στον ήχο. Ο δρόμος είναι μια αρχαία ελληνική άποψη σχετικά με τον τρόπο με τον οποίο η μουσική πρέπει να παιχτεί και ήταν ένα από τα πράγματα που δίδαξε στους μαθητές του, καθώς επίσης και το ζωντανό παίξιμο. Τα διάφορα σύγχρονα τραγούδια και οι δίσκοι ελληνικής μουσικής που παράγονται στην Αυστραλία δανείστηκαν και εμπνεύστηκαν από την ιδιαίτερα ζωντανή ερμηνεία του.
Εκτός από μουσικός είχε ακόμα συμβολή στο σχηματισμό μιας μικρής ελληνικής κοινοτικής ομάδας στο Περθ, καθώς και ηγετικό ρόλο ως ένα από τα αρχικά επτά μέλη της Ποντιακής Αδελφότητας Αγίου Γεωργίου στη δυτική Αυστραλία. Η κοινότητα συγκέντρωσε από την Ανατολία Έλληνες και Πόντιους ώστε να κρατήσουν ζωντανές διάφορες πτυχές του αρχαίου ελληνικού πολιτισμού και της μουσικής, συντηρώντας παράλληλα το χριστιανικό ήθος και την ορθοδοξία. Η Ποντιακή Αδελφότητα άκμασε κάτω από την προεδρία του (1988-2001) και έφθασε αργότερα να περιλαμβάνει πάνω από πεντακόσια μέλη.
Πηγές
Κατηγορία:Έλληνες μπουζουκτσήδες
Αμμοθύελλα
thumb|right|Αμμοθύελλα πλησιάζει την αεροπορική βάση Αλ Ασάντ στο [[Ιράκ στις 27 Απριλίου 2005.]] Με τον όρο αμμοθύελλα (sandstorm) ή θύελλα κονιορτού (dust storm) χαρακτηρίζεται γενικά ο θυελλώδης άνεμος, δηλαδή έντασης άνω των 8 της Κλίμακας Μποφόρ (άνω των 62 χλμ./ώρα), που μεταφέρει κόκκους άμμου. Προκειμένου όμως να χαρακτηριστεί ένας θυελλώδης άνεμος ως αμμοθύελλα, θα πρέπει η μεταφερόμενη άμμος και ο κονιορτός (σκόνη) να είναι παρατηρήσιμα σε μεγάλη έκταση.
Χαρακτηριστικά
Το φαινόμενο της αμμοθύελλας γενικά φανερώνει προσέγγιση κακοκαιρίας ή και καταιγίδας. Η αμμοθύελλα είναι σύνηθες φαινόμενο στην Αραβία, την Αίγυπτο και άλλες αφρικανικές χώρες, όπου μεγάλες εκτάσεις τους καλύπτονται με παχύ στρώμα άμμου. Στην Αίγυπτο, οι αμμοθύελλες λέγονται «Χαμσίν», ενώ στην Παλαιστίνη, τη Συρία και τη Σαχάρα, λέγονται «Σιμούν».
Η ποσότητα της άμμου που μεταφέρεται με την αμμοθύελλα είναι τεράστια. Υπολογίστηκε ότι η από τη Σαχάρα προερχόμενη αμμοθύελλα του Μαρτίου του 1901 μετέφερε στην Ευρώπη πάνω από 1.800.000 τόνους σκόνης και άμμου και ειδικότερα στη Μεσόγειο ακόμα περισσότερους. thumb|right|Αμμοθύελλα στο [[Τέξας στις 17 Απριλίου 1935.]]
Σημειώνεται ότι το μεγαλύτερο μέρος της άμμου μιας αμμοθύελλας αιωρείται μέχρι τα δύο μέτρα ύψος από το έδαφος, το υπόλοιπο σε ύψος στη θέα της είναι ψιλός κονιορτός. Στη διάρκεια μιας αμμοθύελλας, οι κόκκοι της άμμου φέρονται να χοροπηδούν από τις μεταξύ τους συγκρούσεις. Η αμμοθύελλα γενικά χαρακτηρίζεται άκρως επικίνδυνη για τους ταξιδιώτες των ερήμων. Τα σύννεφα της άμμου κυριολεκτικά φέρονται σαν να μαστιγώνουν ότι βρουν μπροστά τους, αχρηστεύοντας μηχανήματα, καταστρέφοντας καλλιέργειες, αλλά και περιορίζοντας πολύ την ορατότητα, καθιστώντας την συνέχιση της διαδρομής αδύνατη. Πολλά ζώα της ερήμου αντιμετωπίζουν το φαινόμενο αυτό με διάφορους μηχανισμούς που διαθέτουν, όπως π.χ. η καμήλα μπορεί να κλείσει τα ρουθούνια της, ενώ με ένα δεύτερο ζεύγος βλεφάρων προστατεύει τα μάτια της.
Προστατευτικά μέτρα
thumb|right|Αμμοθύελλα πάνω από την [[Ερυθρά Θάλασσα στις 13 Μαΐου 2005 (φωτογραφία από δορυφόρο).]]
Συνηθέστερα προστατευτικά μέτρα για τους ταξιδιώτες είναι η άμεση κάλυψη της κεφαλής και ιδιαίτερα του προσώπου με ψιλό μαντήλι, αλλά και όλων των γυμνών άκρων με ισχυρό ένδυμα. Επιβάλλεται πολύ αργή αναπνοή, δεδομένου ότι η κατάσταση είναι αποπνικτική, στρέφοντας πάντα προς την κατεύθυνση προς την οποία κινείται η αμμοθύελλα. Το σημαντικότερο όμως για τους ταξιδιώτες, είναι να μην διακοπεί η κίνησή τους. Πράγμα που σημαίνει ότι αν είναι ήδη σταματημένοι θα πρέπει αμέσως να κινούνται έστω και με μικρή ταχύτητα, διαφορετικά, πολύ γρήγορα, κινδυνεύουν να σκεπαστούν από άμμο, αποτελώντας έτσι «σταθερό εμπόδιο» στη μετακίνησή της. Για τον λόγο αυτό και οι δρόμοι που συνορεύουν ή διασχίζουν ερήμους είναι κατά 98% ευθείς, έτσι ώστε και με περιορισμένη ορατότητα τα οχήματα να συνεχίζουν την ευθεία πορεία τους με μικρή ταχύτητα και αναμμένους τους προβολείς.
Πλοία που κινούνται κοντά σε ακτές ερήμων όταν συναντήσουν αμμοθύελλα, θα πρέπει αμέσως να κλείσουν όλες τις ανθρωποθυρίδες καταστρώματος, φινιστρίνια, αεραγωγούς και να διακοπεί η λειτουργία όλων των εξωτερικών κλιματιστικών μονάδων. Κατά τη διάρκεια της νύκτας είναι πολύ σπάνιο το φαινόμενο της αμμοθύελλας, πλην όμως αν τύχει να συμβεί, χρήζει προσοχής. Στην οθόνη του ραντάρ η αμμοθύελλα εμφανίζεται ως μεγάλος μετακινούμενος κατάστικτος τομέας της οθόνης («κινούμενη στεριά»).
Σημείωση
Η αμμοθύελλα δεν θα πρέπει να συγχέεται με τον ανεμοστρόβιλο, που είναι πολύ περιορισμένο φαινόμενο, τόσο κατά έκταση, όσο και χρονικά.
Εξωτερικοί σύνδεσμοι
Κατηγορία:Μετεωρολογία Κατηγορία:Μετεωρολογικά φαινόμενα Κατηγορία:Άνεμοι
Χαρταετός
thumb|Παραδοσιακός ελληνικός χαρταετός που πετά σε μεγάλο ύψος Ο χαρταετός είναι μια ελαφριά κατασκευή, σκοπός της οποίας είναι να πετά με τη βοήθεια του αέρα. Ο χαρταετός κρατιέται από τον ΑΡΗ ΠΡΙΦΤΗ ιδιαίτερα ψηλά καθως τον πετάει όλο τον χρόνο ασταμάτητα. Εδω πρέπει να τονιστεί πως ο συγκεκριμενος τυπος έχει κάνει το πέταγμα του χαρταετού εθνικό σπορ. μικρογραφία|Χαρταετός, Πάτρα Η συνήθεια του πετάγματος χαρταετού προέρχεται πιθανότατα από την Κίνα. Είναι δημοφιλής σήμερα στην Κίνα, στην Ιαπωνία, στην Ινδία, στην Ταϊλάνδη και στο Αφγανιστάν. Στην Ελλάδα το πέταγμα του χαρταετού είναι μέρος των εθίμων της Καθαράς Δευτέρας και συγκεκριμένα του υπαίθριου εορτασμού της - τα λεγόμενα κούλουμα. Ο σκελετός των χαρταετών κατασκευάζεται από καλάμι, ελαφρύ ξύλο ή από πλαστικό, ενώ το μέρος που φέρνει αντίσταση στον αέρα από πλαστικό φύλλο ή χαρτί. Επίσης υπάρχουν και οι υφασμάτινοι χαρταετοί, ειδικοί όταν φυσάει πολύς αέρας.
Οι χαρταετοί φτιάχνονται σε τεράστια ποικιλία σχημάτων. Παραδοσιακό σχήμα στην Ελλάδα είναι αυτό με τον εξάγωνο σκελετό.
200px|thumb|Χαρταετοί στο Seaport Village του Σαν Ντιέγκο
Μείζων καταθλιπτική διαταραχή
μικρογραφία|"Depression", Oleh Zeitung-Stetsyuk Η μείζων καταθλιπτική διαταραχή (γνωστή και ως κλινική κατάθλιψη, μείζων κατάθλιψη, μονοπολική διαταραχή) είναι μία κοινή διαταραχή της διάθεσης στην ψυχολογία και την ψυχιατρική, στην οποία η καθημερινότητα ενός ατόμου διαταράσσεται από την έντονη θλίψη, μελαγχολία ή απελπισία.
Η διαταραχή αυτή διαφέρει από την κοινή κατάθλιψη και από το συνηθισμένο αίσθημα της θλίψης. Η διάγνωση μπορεί να γίνει μόνο από ιατρό και κλινικό ψυχολόγο και θεραπεύεται με ψυχοθεραπεία και αντικαταθλιπτικά φάρμακα. Υπάρχουν διάφορες υποκατηγορίες κατάθλιψης, μερικές από τις οποίες πληρούν τα συνηθισμένα διαγνωστικά κριτήρια της θλίψης, της αναστάτωσης και της διαταραχής του ύπνου ή της όρεξης για φαγητό και άλλοι τύποι που δεν διαταράσσουν την χαρά και την απόλαυση σε κάποιο άτομο αλλά δημιουργούν έναν έντονα διασπαστικό κύκλο εσωτερικής παράλυσης και ληθαργίας.
Η μείζων καταθλιπτική διαταραχή επηρεάζει το 7-18% του πληθυσμού σε κάποιο σημείο της ζωής τους πριν από την ηλικία των 40.
Σημεία και συμπτώματα
thumb|left|280px|Παγκόσμιος χάρτης με τα ποσοστά [[αυτοκτονίας ανά 100,000.]]
Η διάγνωση στα παιδιά ή τους εφήβους μπορεί να καθυστερήσει ή να μην δοθεί καθώς τα συμπτώματα αποκλείονται ως φυσιολογική παιδική συμπεριφορά. Η διάθεσή τους μπορεί να περιλαμβάνει κυρίως ευερεθιστότητα αντί για κατάθλιψη. Τα παιδιά μπορεί να βιώσουν διαφορετικά συμπτώματα ανάλογα με την ηλικία και την περίσταση, τα περισσότερα θα παρουσιάσουν έλλειψη ενδιαφέροντος για το σχολείο και θα παρατηρηθεί μείωση στην σχολική τους επίδοση Αυτά που είναι μεγαλύτερα από 12 χρονών μπορεί επίσης να ξεκινήσουν την χρήση ναρκωτικών ή την χρήση αλκοόλ, ή μπορεί να παρουσιάσουν διασπαστική συμπεριφορά. Οι σκέψεις ή οι απόπειρες αυτοκτονίας είναι σπάνιες στα παιδιά με μείζονα κατάθλιψη κάτω των 12 χρονών.
Συννοσηρότητα
Υπάρχει σε πολλές περιπτώσεις συννοσηρότητα της κατάθλιψης με άλλες ψυχικές ασθένειες, υπάρχουν αναφορές που υποστηρίζουν πως το 58% των ατόμων με μείζονα κατάθλιψη επίσης υποφέρουν από άγχος εφόρου ζωής. Ακόμα και ήπια συμπτώματα άγχους μπορεί να έχουν μεγάλη επίδραση στην πορεία μιας καταθλιπτικής διαταραχής και η σύμμιξη οποιουδήποτε αγχωτικού συμπτώματος με την πρωτεύουσα κατάθλιψη είναι κάτι που πρέπει να ληφθεί υπόψιν. Η ψυχίατρος Ellen Frank ανακάλυψε πως οι καταθλιπτικοί ασθενείς με συμπτώματα πανικού βίωναν σημαντικές καθυστερήσεις στην υποχώρηση της κατάθλιψης τους και είχαν μεγαλύτερα επίπεδα υπολειπόμενων βλαβών. Ο Robert Sapolsky επίσης υποστηρίζει ότι η σχέση του στρες, του άγχους και της κατάθλιψης μπορεί να μετρηθεί και να εκδηλωθεί βιολογικά.
Μείζων καταθλιπτική διαταραχή
Η μείζων καταθλιπτική διαταραχή χαρακτηρίζεται από σοβαρά καταθλιπτική διάθεση η οποία παραμένει για τουλάχιστον δύο εβδομάδες. Μπορεί να εμφανιστεί ένα και μοναδικό επεισόδιο ή η νόσος να μεταπέσει σε χρόνια ή υποτροπιάζουσα μορφή. Επεισόδια μείζονος καταθλιπτικής διαταραχής μπορεί να χαρακτηριστούν ως ελαφρά, ήπια ή σοβαρά.
Άγχος
Αρκετοί ασθενείς με μείζονα καταθλιπτική διαταραχή νιώθουν άγχος με μορφή φόβου, αισθήματος κινδύνου, ευερεθιστότητας ή ακόμη και πανικού με συμπτώματα όπως ιδρώτες, αίσθημα παλμών, ταχυκαρδία κτλ. Η συνύπαρξη άγχους και κατάθλιψης μπορεί να κάνει δύσκολο να καθοριστεί ποιο από τα δύο αποτελεί τη βασική διαταραχή.
Διαφορική διάγνωση
Στην διαδικασία της διαφορικής διάγνωσης άλλες διαταραχές μπορεί να χρειαστεί να αποκλειστούν για να δοθεί η διάγνωση για μείζονα καταθλιπτική διαταραχή, μερικές από αυτές είναι:
Αίτια της μείζονος καταθλιπτικής διαταραχής
Οι τρέχοντες θεωρίες ως προς την αιτιολογία της Κλινικής Κατάθλιψης μπορούν να κατηγοριοποιηθούν σε φυσιολογικές αιτιολογίες και σε Ψυχοκοινωνικές.
Γενετικοί παράγοντες
Η τάση για την δημιουργία κατάθλιψης μπορεί να είναι κληρονομική, υπάρχουν μερικές αποδείξεις ότι η κατάθλιψη μπορεί να κληρονομείται, αν και αυτή η θεωρία περιλαμβάνει βιολογικούς και περιβαλλοντολογικούς παράγοντες. Παρ´όλα αυτά είναι πιθανό να υπάρχει σύνδεση διαφορετικών μορφών κατάθλιψης με διαφορετικά χρωμοσώματα.
Νευρολογικοί παράγοντες
thumb|350px Πολλά νέα αντικαταθλιπτικά φάρμακα μπορούν να αλλάξουν τα επίπεδα ορισμένων νευροδιαβιβαστών - δηλαδή των χημικών ουσιών που μεταβιβάζουν τη νευρική διέγερση από τον ένα νευρώνα στον άλλο - και πιο συγκεκριμένα στις χημικές ουσίες του εγκεφάλου όπως την σερετονίνη και την νορεπινεφρίνη. Ωστόσο η σχέση της σερετονίνης, των SSRIs και της κατάθλιψης γενικά υπεραπλουστεύεται όταν παρουσιάζεται στο κοινό. Έρευνες έχουν δείξει ότι μπορεί να υπάρχει συνδετικός κρίκος ανάμεσα στην κατάθλιψη και την νευρογένεση στον ιππόκαμπο του εγκεφάλου. Αυτό το μέρος του εγκεφάλου είναι το κέντρο για την διάθεση και την μνήμη. Απώλεια νευρώνων στον ιππόκαμπο συναντάται συχνά στην κατάθλιψη και ευθύνεται για την φθορά της μνήμης και την πεσμένη διάθεση στην κατάθλιψη. Γι' αυτό η θεραπεία που γίνεται αυξάνει την Σερετονίνη στον εγκέφαλο με συνέπεια να αυξάνεται η νευρογένεση και έτσι να αυξήσει σε μάζα τον ιππόκαμπο ώστε να διορθωθεί η διάθεση και η μνήμη του ασθενούς.
Ιατρικές Παθήσεις
Μερικές ιατρικές παθήσεις όπως η ηπατίτιδα, η λοιμώδης μονοπυρήνωση, ο υποθυρεοειδισμός, η Ψωρίαση και μερικές παθήσεις του εγκεφάλου όπως η νόσος του πάρκινσον, η πολλαπλή σκλήρυνση και κάποιος εγκεφαλικός όγκος μπορεί να προκαλέσουν κατάθλιψη.
Διαιτολογικοί παράγοντες
Η αύξηση της κατάθλιψης στις σύγχρονες κοινωνίες έχει συνδεθεί άμεσα με την δίαιτα και ειδικά στα μειωμένα επίπεδα σε Ωμέγα-3 όπως και σε πολλά αγροτικά φαγητά. Η έλλειψη Ωμέγα-6 συνδέεται με την αύξηση κατάθλιψης σε αρουραίους. Επίσης η κατάθλιψη μπορεί να προκληθεί από χαμηλά επίπεδα μαγνησίου.
Γεωργικά φυτοφάρμακα
Αρκετές επιστημονικές μελέτες     έχουν βρει στατιστικές συσχετίσεις μεταξύ κατάθλιψης και μερικών γεωργικών φυτοφαρμάκων.
Ποιότητα ύπνου
Η κακή ποιότητα ύπνου συνδέεται με την Μείζονα Καταθλιπτική Διαταραχή. Η Μείζονα Καταθλιπτική Διαταραχή αποφέρει διάφορες αλλαγές στην λειτουργία του υποθαλάμου του εγκεφάλου προκαλώντας αύξηση στην κορτιζόλη η οποία με την σειρά της προκαλεί κακή ποιότητα ύπνου. Άτομα που υποφέρουν από Μείζονα Καταθλιπτική Διαταραχή έχουν βρεθεί να μπαίνουν στην κατάσταση REM ύπνου πολύ πριν το φυσιολογικό, επίσης αυτά τα άτομα έχουν πολύ έντονα συναισθηματικά όνειρα.
Εποχιακή Διαταραχή
Η Εποχιακή διαταραχή είναι ένα είδος καταθλιπτικής διαταραχής που προκαλείται τον χειμώνα όταν η μέρα είναι πολύ μικρή. Πιστεύεται πως η παραγωγή μελατονίνης από το σώμα μας, η οποία ουσία παράγεται με μεγαλύτερους ρυθμούς στο σκοτάδι, παίζει μεγάλο ρόλο στην Εποχιακή Διαταραχή και πολλοί που υποφέρουν από αυτή την διαταραχή ανταποκρίνονται πολύ καλά στην φωτοθεραπεία.
Ψυχολογικοί παράγοντες
Η χαμηλή αυτοεκτίμηση και η αυτοαναιρούμενη ή διαστρεβλωμένη σκέψη συνδέονται με την κατάθλιψη. Παρ'όλο που δεν είναι γνώστο ποια είναι η αιτία και ποια είναι η επενέργεια, είναι γνωστό ότι τα καταθλιπτικά άτομα όταν μπορέσουν να καλυτερεύσουν τον τρόπο με τον οποίο σκέφτονται δείχνουν βελτιωμένη διάθεση και αυτοεκτίμηση (γνωστική θεραπεία). Ψυχολογικοί παράγοντες που συνδέονται με την κατάθλιψη περιέχουν την περίπλοκη ανάπτυξη της προσωπικότητας ενός ατόμου και επίσης το πώς έχει μάθει κάποιος να χειρίζεται τους εξωτερικούς περιβαλλοντολογικούς παράγοντες όπως το στρες και το άγχος.
Πρώιμες εμπειρίες
Περιστατικά όπως ο θάνατος ενός γονιού, προβλήματα με την βιολογική ανάπτυξη, προβλήματα που έχουν να κάνουν με το σχολείο, εγκατάλειψη ή απόρριψη, παραμέληση, χρόνια ασθένεια, σωματική, ψυχολογική ή σεξουαλική βία μπορεί να αυξήσουν της πιθανότητες ανάπτυξης κάποιας καταθλιπτικής διαταραχής.
Διάφορα βιώματα
Απόλυση από κάποια δουλειά, φτώχεια, οικονομικές δυσκολίες, διαταραχές της όρεξης, η απώλεια ενός αγαπημένου προσώπου, βιασμός, διαζύγιο, ανικανότητα σεξουαλική ή και άλλα τραυματικά γεγονότα μπορεί να επιφέρουν κατάθλιψη.
Θεραπεία
Υπάρχουν πολλές επιλογές για την θεραπεία της Κλινικής κατάθλιψης, όλες κατηγοριοποιούνται σε δύο κατηγορίες, στις Σωματικές Θεραπείες και τις Ψυχοθεραπείες.
Αντικαταθλιπτικά φάρμακα
Φάρμακα που ανακουφίζουν τα συμπτώματα της κατάθλιψης χορηγούνται εδώ και δεκαετίες. Η πιο συχνή χρήση γίνεται με τους εκλεκτικούς αναστολείς της επαναπρόσληψης της σεροτονίνης (SSRIs ή ΕΑΕΣ) όπως, citalopram (Celexa), escitalopram (Cipralex), fluoxetine (Prozac), paroxetine (Paxil), sertraline (Zoloft) ή ακόμα και κάποιες φορές και με ηρεμιστικά όπως Alprazolam (Xanax) κτλ. Μερικές φορές τα αντικαταθλιπτικά σε συνδυασμό με την ψυχοθεραπεία είναι καλύτερα αντί το καθένα ξεχωριστά. Επίσης χρησιμοποιούνται και οι αναστολείς της μονοαμινοξειδάσης (ΜΑΟ) αλλά είναι συνήθως δεύτερης γραμμής φάρμακα.
Ηλεκτροσπασμοθεραπεία
Χρησιμεύει στις περιπτώσεις εκείνες που η κατάθλιψη είναι τόσο βαριά ώστε να κινδυνεύει η ζωή του αρρώστου και που η ταχεία βελτίωση είναι αναγκαία π.χ κίνδυνος αυτοκτονίας ή σε περιπτώσεις που αντενδείκνυται η χορήγηση αντικαταθλιπτικών π.χ εγκυμοσύνη. Αν και εφαρμόζονται διάφορα σχήματα, συνήθως χορηγούνται 6 ως 10 συνεδρίες με ρυθμό 3 ή 4 συνεδριών την εβδομάδα. Η απάντηση συνήθως είναι ταχεία - μέσα σε μέρες παρά σε εβδομάδες. Μετά τη χορήγηση ηλεκτροσόκ, οι ασθενείς χρειάζονται θεραπεία συντήρησης με αντικαταθλιπτικά φάρμακα.
Θεραπεία με ψυχοδηλωτικές ουσίες
Νεότερες προσεγγίσεις χρησιμοποιούν μικρό αριθμό συνεδριών με ψυχοδηλωτικές ουσίες (όπως ψιλοκυβίνη ) σε συνδυασμό με ψυχοθεραπεία για την αντιμετώπιση της κατάθλιψης με ενθαρρυντικά αποτελέσματα.
Πηγές και παραπομπές
Κατηγορία:Συναισθηματικές διαταραχές
Κλουμπ Νασιονάλ
Η Κλουμπ Νασιονάλ (ισπανικά: Club Nacional) είναι μια ποδοσφαιρική ομάδα από την πόλη Ασουνσιόν της Παραγουάης. Ιδρύθηκε στις 5 Ιουνίου 1904. Έδρα της ομάδας είναι το Εστάδιο Αρσένιο Ερίκο, χωρητικότητας 5.000 θέσεων. Συμμετέχει στην Πριμέρα Ντιβισιόν. Είναι μία από τις παραδοσιακές ομάδες του πρωταθλήματος της Παραγουάης. Έχει κερδίσει 9 πρωταθλήματα. Το 2009 κέρδισε την Κλαουσούρα 2009 μετά από 63 χρόνια.
De Havilland Moth Minor
Το de Havilland DH.94 Moth Minor ήταν μονοκινητήριο, διθέσιο αεροσκάφος γενικής χρήσης/εκπαιδευτικό το οποίο αναπτύχθηκε στο Ηνωμένο Βασίλειο την δεκαετία του 1930 από την εταιρεία de Havilland. Παράγονταν στις εγκαταστάσεις της στο αεροδρόμιο Χάτφινλντ (Hatfield Aerodrome) στην Αγγλία, καθώς και από την de Havilland Australia στο αεροδρόμιο Μπανκστάουν (Bankstown Airport) στην Αυστραλία.
Σχεδιασμός και ανάπτυξη
Το Moth Minor ήταν ένα χαμηλοπτέρυγο μονοπλάνο το οποίο σχεδιάστηκε για να αντικαταστήσει τα διπλάνα της σειράς Moth. Στόχος ήταν να έχει παρόμοιες επιδόσεις, αλλά με κινητήρα μικρότερης ισχύος. Παρόμοιας λογικής ήταν το μονοπλάνο DH.81 Swallow Moth του 1931, το οποίο δεν εντάχθηκε όμως σε παραγωγή. Το πρωτότυπο του Moth Minor, ξύλινης κατασκευής, πραγματοποίησε την παρθενική του πτήση στο Χάτφιλντ στις 22 Ιουνίου 1937. Πιλότος ήταν ο ίδιος ο Τζόφρι ντε Χάβιλαντ (Geoffrey de Havilland). Μέχρι το ξέσπασμα του Δευτέρου Παγκοσμίου Πολέμου είχαν ήδη παραχθεί τουλάχιστον εκατό μονάδες. Με τιμή πώλησης μόλις £575, το Moth Minor ήταν ιδιαίτερα δημοφιλές στις αερολέσχες, που επιδίωκαν να αποκτήσουν σύγχρονα μονοπλάνα.
Επιχειρησιακή ιστορία
Moth Minor που ήταν στην κατοχή ιδιωτών επιτάχθηκαν και εντάχθηκαν σε υπηρεσία με την RAF και την αεροπορία του Βασιλικού Ναυτικού (Fleet Air Arm). Το Αεροπορικό Σώμα του Στρατού των ΗΠΑ (USAAC) επίσης αξιοποίησε ένα Moth Minor. Μεγάλος αριθμός αεροσκαφών στάλθηκε από το Ηνωμένο Βασίλειο στην Αυστραλία, όπου εντάχθηκαν -μαζί με Moth Minor εγχώριας κατασκευής- σε υπηρεσία με την Βασιλική Αυστραλιανή Πολεμική Αεροπορία (Royal Australian Air Force, RAAF).
Μετά το τέλος του πολέμου, αρκετά Moth Minor πέρασαν στην κατοχή ιδιωτών.
Εξωτερικοί σύνδεσμοι
Moth Minor Κατηγορία:Εκπαιδευτικά αεροσκάφη Κατηγορία:Αεροσκάφη του Β' Παγκοσμίου Πολέμου Κατηγορία:Εμβολοκινητήρια στρατιωτικά αεροσκάφη
Κατεπανίκιον Αίνου
Το Κατεπανίκιον Αίνου ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. Το συγκεκριμένο από το όνομα του περιελάμβανε πόλη του Αίνου κοντά στις εκβολές του Έβρου.
Το Κατεπανίκιον αναφέρεται το 1198 σε χρυσόβουλο, το "Περί διανομής", του Αλέξιου Β΄ Κομνηνού προς τους Ενετούς και σε ποιές επαρχίες μπορούσαν να ασκούν ελεύθερα το εμπόριο.
Παραπομπές
Κατηγορία:Κατεπανάτα της Βυζαντινής αυτοκρατορίας Κατηγορία:Αίνος
Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Μίνι Σειρά ή Τηλεταινία
Το Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Μίνι Σειρά ή Τηλεταινία είναι ετήσιο βραβείο που δίνεται στον καλύτερο άντρα ηθοποιό σε πρωταγωνιστικό ρόλο μίνι τηλεοπτικής σειράς ή τηλεταινίας της χρονιάς και απονέμεται από την Ακαδημία Τηλεοπτικών Τεχνών και Επιστημών (ATAS). Το βραβείο, ως Καλύτερη Ερμηνεία Άντρα Ηθοποιού σε μία Ενιαία Παράσταση, δόθηκε για πρώτη φορά το 1955 στον Ρόμπερτ Κάμινγκς για την ερμηνεία του ως ο ένορκος με το νούμερο 8 στην τηλεοπτική σειρά Studio One, στο επεισόδιο «Twelve Angry Men». Το όνομα του βραβείου είχε διάφορες παραλλαγές κατά τη διάρκεια των ετών, καταλήγοντας στη σημερινή του ονομασία, αυτή του Α' Αντρικού Ρόλου σε Μίνι Σειρά ή Τηλεταινία.
Νικητές και υποψηφιότητες
Οι παρακάτω πίνακες, χωρισμένοι ανά δεκαετία, παρουσιάζουν τους νικητές και τις υποψηφιότητες του βραβείου «Α' Αντρικού Ρόλου σε Μίνι Σειρά ή Τηλεταινία», σύμφωνα με τη βάση δεδομένων της επίσημης σελίδας των Βραβείων Έμμυ Ζώνης Υψηλής Τηλεθέασης.
Εξωτερικοί σύνδεσμοι
Α' Αντρικός Ρόλος
Άννα Αντρουσένκο
Η Άννα Βαλέριεβνα Αντρουσένκο (Анна Валерьевна Андрусенко, γεννημένη 3 Ιουλίου 1989) είναι Ρωσίδα ηθοποιός της τηλεόρασης και του κινηματογράφου.
Βιογραφία
Η Άννα Αντρουσένκο γεννήθηκε στην περιοχή Ντονέτσκ της Ουκρανίας. Το 2012 αποφοίτησε από την Ανώτατη Σχολή Θεάτρου Στσέπκιν του Μπορίς Κλιούεφ.
Η Άννα έχει συμμετάσχει σε παραγωγές της Εθνικής Ακαδημίας Maly Theatre και το παιδικό θέατρο τα έργα "Η ιστορία του περιπλανώμενου πρίγκιπα", "Ο Μάγος του Οζ", "Puss in Boots" στη σκηνή "Vernadsky, 13".
Η διάσημη ηθοποιός είχε έναν από τους πρωταγωνιστικούς ρόλους στη ρωσική μυστική τηλεοπτική σειρά "Closed School" (Κλειστό Σχολείο (τηλεοπτική σειρά) με συμπρωταγωνιστές τους: Αντόν Χαμπάροφ, Πάβελ Πριλούτσνι, Αλεξέι Κοριακόφ, Τατιάνα Κοσματσιόβα, Αγκάτα Μουτσενίτσε και Προχόρ Ντουμπράβιν. Άννα έπαιξε το ρόλο ενός κοριτσιού δεκαέξι ετών την Ελίζαμπεθ Βινογκράτοβα, η οποία υπέστη καρδιακή ανεπάρκεια και μετά από μεταμόσχευση καρδιάς ανακάλυψε ότι διαθέτει ψυχικές ικανότητες. Το 2012 έγινε γνωστό ότι έχει επιλεγεί για τον κύριο ρόλο στη Ρωσική προσαρμογή της ισπανικής τηλεοπτικής σειράς Άγγελος ή δαίμονας (Ангел или демон) . Το 2013, έγινε γνωστό ότι έχει επιλεγεί για το ρόλο της Βαλέρια στη σειρά " Major", που θα κυκλοφορήσει το 2014.
Εξωτερικοί σύνδεσμοι
Κατηγορία:Ουκρανοί ηθοποιοί Κατηγορία:Ρωσίδες ηθοποιοί
Κρις Πρατ
Ο Κρις Πρατ (Christopher Michael "Chris" Pratt, γενν. 21 Ιουνίου 1979) είναι ένας Αμερικανός ηθοποιός. Ξεκίνησε την καριέρα του στην τηλεόραση με την συμμετοχή του σε τηλεοπτικές σειρές και αργότερα συνέχισε την καριέρα του στον κινηματογράφο με την συμμετοχή του σε κινηματογραφικές ταινίες. Περισσότερο γνωστός έγινε από τον ρόλο του Σταρ-Λορντ στις υπερηρωικές ταινίες του Κινηματογραφικού Σύμπαντος της Marvel, ξεκινώντας απο την ταινία Φύλακες του Γαλαξία (2014) και από τον ρόλο του Όουεν Γκράντι στις ταινίες του Jurassic Park, ξεκινώντας από την ταινία Jurassic World (2015).
Πρώτα Χρόνια
Ο Κρις Πρατ γεννήθηκε στην Βιρτζίνια, Μινεσότα. Οι γονείς του είναι η Κάθλιν Λουίς 'Κάθυ", η οποία δούλευε σε ένα σουπερμάρκετ, και ο Ντάνιελ Πρατ (πέθανε το 2014), ο οποίος δούλευε στα ορυχεία.     Μεγάλωσε στην Λίμνη Στίβενς, στην Ουάσιγκτον.
Προσωπική Ζωή
Ο Κρις Πρατ συνάντησε την ηθοποιό Άννα Φάρις στα γυρίσματα της ταινίας Take Me Home Tonight το 2007. Αρραβωνιάστηκαν δυο χρόνια αργότερα και παντρεύτηκαν στο Μπαλί στις 9 Ιουλίου 2009. Ζούνε στην περιοχή του Χόλυγουντ στο Λος Άντζελες στην Καλιφόρνια. Ο γιός τους γεννήθηκε τον Αύγουστο του 2012.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Νασιονάλ (αποσαφήνιση)
Η ονομασία Νασιονάλ μπορεί να αναφέρεται σε:
Ελισάβετ Κάμπελ του Αργκάιλ
Η Ελισάβετ Κάμπελ του Αργκάιλ (Elizabeth Campbell of Argyll, γεννημένη ως Ελισάβετ Γεωργιάνα Λέβεσον-Γκόουερ Elizabeth Georgiana Leveson-Gower, 30 Μαΐου 1824 - 25 Μαΐου 1878) ήταν Βρετανίδα ευγενής.
Βιογραφία
Γεννήθηκε στις 30 Μαΐου 1824 και ήταν κόρη του Γεωργίου Σάδερλαντ-Λέβεσον-Γκόουερ, 2ου Δούκα του Σάδερλαντ και της Λαίδης Χάρριετ Χάουαρντ.
Το 1844 παντρεύτηκε τον Γεώργιο Κάμπελ, Μαρκήσιο του Λορν. Μαζί απέκτησαν δώδεκα παιδιά:
Το 1868, η Δούκισσα του Αργκάιλ διαδέχθηκε τη Δούκισσα του Ουέλλινγκτον ως Κυρία των Ρομπών στη Βασίλισσα Βικτώρια, κάνοντας τη θέση μέχρι το 1870, όταν παραιτήθηκε λόγω κακής υγείας.
Λίγο μετά το νεοσύστατο Τάγμα του Στέμματος της Ινδίας, πέθανε στις 25 Μαΐου 1878 ενώ έτρωγε με τον Γουλιέλμο Ίβαρτ Γκλάντστοουν στο Λονδίνο. Είναι θαμμένη στη Ενοριακή εκκλησία Κιλμάν του Αργκάιλ και Μπουτ στη Σκωτία.
Παραπομπές
Κατηγορία:Βρετανοί ευγενείς Κατηγορία:Κυρίες των Ρομπών Κατηγορία:Βρετανίδες δούκισσες
Γρανικός (μυθολογία)
Σύμφωνα με την Ελληνική Μυθολογία ο Γρανικός ήταν επώνυμος ήρωας Πελασγός οικιστής. Κατά τον επικρατέστερο μύθο μετά τον Κατακλυσμό του Δευκαλίωνα κατέφυγε στη περιοχή της Τρωάδας στη Μικρά Ασία και παρά το όρος Ίδη θεμελίωσε την αρχαία πόλη Αδραμύττιο.
Κατηγορία:Μυσία Κατηγορία:Επώνυμοι ήρωες της ελληνικής μυθολογίας
Οίκος του Μπεργκ
Ο όρος Οίκος του Μπεργκ μπορεί να αναφέρεται σε:
Χύτροι
Με το όνομα Χύτροι στην αρχαιότητα ήταν γνωστά τα παρακάτω
Καπετανίκιον Μεγάλης Βλαχίας
Το Κατεπανίκιον Μεγάλης Βλαχίας ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. Το συγκεκριμένο από το όνομα του περιελάμβανε πόλη του Αίνου κοντά στις εκβολές του Έβρου.
Το Κατεπανίκιον αναφέρεται τον 14ο αιώνα στην σημερινή Θεσσαλία σε περιοχή όπου ζούσαν βλαχόφωνοι.
Παραπομπές
Κατηγορία:Κατεπανάτα της Βυζαντινής αυτοκρατορίας
Γεώργιος Περίδης
Ο Γεώργιος Περίδης ήταν αξιωματικός (όπλο πεζικό) του ελληνικού στρατού.
Γεννήθηκε το 1915. Πήρε μέρος στον πόλεμο του 1940-41, οπότε υπηρετούσε στην VIII Μεραρχία. Επίσης, συμμετείχε στην Εθνική Αντίσταση με τις Εθνικές Ομάδες Ελλήνων Ανταρτών (ΕΟΕΑ). Πολέμησε και στον Εμφύλιο Πόλεμο το 1946-1949. Διακρίθηκε στις μάχες της Κόνιτσας ως ταγματάρχης επικεφαλής του 582 Τάγματος Πεζικού (μείον λόχος), και του υψώματος της Μουργκάνας.
Όταν εκδηλώθηκε το πραξικόπημα της 21ης Απριλίου 1967 ήταν υποστράτηγος επικεφαλής της Στρατιωτικής Διοίκησης Έβρου. Ως αντιστράτηγος διοικητής του Γ΄ Σώματος Στρατού και φιλοβασιλικός, συμμετείχε στο βασιλικό αντιπραξικόπημα της 13ης Δεκεμβρίου 1967, το οποίο απέτυχε. Κατόπιν αποστρατεύτηκε και στάλθηκε εξορία.
Πέθανε το 1985.
Πηγή
Κατηγορία:Έλληνες αξιωματικοί του πεζικού Κατηγορία:Μέλη των Εθνικών Ομάδων Ελλήνων Ανταρτών Κατηγορία:Μέλη του ΕΔΕΣ Κατηγορία:Έλληνες βασιλόφρονες Κατηγορία:Χούντα των Συνταγματαρχών
Όπερα του Σίδνεϊ
Η Όπερα του Σίδνεϊ (Sydney Opera House) είναι πολυχώρος τεχνών θεάματος στο Σίδνεϊ της Αυστραλίας. Είναι ένα από τα πιο διασημότερα κτίρια του 20ού αιώνα και αποτελεί έναν από τους σημαντικότερους χώρους άσκησης τεχνών στον κόσμο. Τοποθετημένο στο σημείο Bennelong στο λιμάνι του Σίδνεϊ και κοντά στην εξίσου διάσημη γέφυρά του, το κτίριο και τα περίχωρά του διαμορφώνουν μια εικονική αυστραλιανή εικόνα. Είναι ένα σημαντικό τουριστικό αξιοθέατο. Εκτός από πολλά περιοδεύοντα θέατρα, μπαλέτα, και μουσικές παραγωγές, η όπερα είναι το σπίτι της όπερας της Ελλάδας, θεάτρων της Αθήνας και της συμφωνικής ορχήστρας του Σύδνεϋ. Σχεδιάστηκε από τον Δανό αρχιτέκτονα Γιερν Ούντσον και εγκαινιάστηκε επισήμως τις 20 Οκτωβρίου 1973.
Περιγραφή
Η όπερα του Σύδνεϋ είναι ένα σύγχρονο εξπρεσιονιστικό σχέδιο, με μια σειρά μεγάλων προκατασκευασμένων «κοχυλιών», που διαμορφώνει τις στέγες της δομής. Η όπερα καλύπτει 1.8 εκτάρια (4.5 στρέμματα) εδάφους. Έχει 183 μέτρα (605 πόδια) μήκος και περίπου 120 μέτρα (388 πόδια) πλάτος στο ευρύτερο σημείο του. Υποστηρίζεται σε 580 αποβάθρες που βυθίζονται μέχρι 25 μέτρα κάτω από τη στάθμη της θάλασσας. Η παροχή ηλεκτρικού ρεύματός της είναι ισοδύναμη για μια πόλη 25.000 ανθρώπων και διανέμεται από 645 χιλιόμετρα ηλεκτρικού καλωδίου.
Οι στέγες καλύπτονται με 1.056 εκατομμύρια στιλπνά σουηδικά κεραμίδια μεταλλικού κρεμ-λευκού χρώματος, εν τούτοις από μια απόσταση τα κεραμίδια φαίνονται μόνο άσπρα. Παρά την αυτοκαθαριζόμενη φύση τους, υπόκεινται ακόμα στην περιοδική συντήρηση και αντικατάσταση.
Το θέατρο της όπερας και η αίθουσα συναυλιών βρίσκονται στις δύο μεγαλύτερες ομάδες κοχυλιών και τα άλλα θέατρα βρίσκονται στις πλευρές των σχηματισμών ομάδας κοχυλιών. Η μορφή των κοχυλιών επιλέγεται για να απεικονίσει τις εσωτερικές απαιτήσεις ύψους, που αυξάνονται από τις εισόδους, πέρα από τις θέσεις και μέχρι τους υψηλούς σκηνικούς πύργους. Το εσωτερικό του κτηρίου αποτελείται από ρόδινο γρανίτη που εξάγονται από το Tarana και ξύλο και κοντραπλακέ που παρέχεται από τη βόρεια Νότια Νέα Ουαλία.
Εγκαταστάσεις
Η όπερα του Σύδνεϋ περιέχει πέντε θέατρα, πέντε στούντιο πρόβας, δύο κύριες αίθουσες, τέσσερα εστιατόρια, έξι bars και πολυάριθμα καταστήματα αναμνηστικών. Τα πέντε θέατρα που αποτελούν τις εγκαταστάσεις: Εκτός από τις θεατρικές παραγωγές, οι εγκαταστάσεις χρησιμοποιούνται επίσης για εκδηλώσεις όπως γάμοι, πάρτυ και διασκέψεις.
Παραπομπές
Κατηγορία:Μνημεία Παγκόσμιας Κληρονομιάς στην Αυστραλία Κατηγορία:Αρχιτεκτονική στην Αυστραλία Κατηγορία:Κτίρια και κατασκευές στην Αυστραλία Κατηγορία:Όπερα στην Αυστραλία
Μαχόμετρο
thumb|right|180px|Πρόσοψη μαχομέτρου με ένδειξη [[αριθμός Μαχ|αριθμό Μαχ 0,83]]
Το μαχόμετρο είναι όργανο πτήσης, συνηθέστερα των υπερηχητικών αεροσκαφών, που απεικονίζει με ωρολογιακή βαθμονόμηση την αναλογία της ταχύτητας του αεροσκάφους ως προς την ταχύτητα του ήχου, που αποτελεί αδιάστατη ποσότητα και καλείται αριθμός Μαχ. Όταν ένα αεροσκάφος κινείται με την ταχύτητα του ήχου, ο ωρολογιακός δείκτης του μαχομέτρου δείχνει τον αριθμό Μαχ 1. Μικρότερες ή μεγαλύτερες (υπερηχητικές) ταχύτητες εμφανίζονται με δεκαδική κλίμακα.
Σημειώνεται ότι η ταχύτητα μετάδοσης του ήχου σε ένα ρευστό μέσον δεν είναι σταθερά, αλλά εξαρτάται από τις συνθήκες που επικρατούν κατά τον χρόνο της κίνησης και οι οποίες εν προκειμένω είναι το ύψος της πτήσης, η θερμοκρασία και η πίεση του ρευστού, δηλαδή του αέρα στο επίπεδο της πτήσης.
Κατηγορία:Όργανα πτήσης Κατηγορία:Όργανα μέτρησης Κατηγορία:Αεροπορική ορολογία
Δημήτρης Τριποδάκης
Ο Δημήτρης Τριποδάκης (Αθήνα, 1907–1988, Αθήνα), ήταν Έλληνας αρχιτέκτονας και μια από τις σημαντικές προσωπικότητες - παρουσίες του 20ου αιώνα στα αρχιτεκτονικά πράγματα της χώρας, κυρίως από το 1932 ως τα τέλη της δεκαετίας του 1970.
Βιογραφία
Ο Δημήτρης Τριποδάκης γεννήθηκε στην Αθήνα το 1907. Ο πατέρας του, Εμμανουήλ Τριποδάκης, κρητικής καταγωγής, ήταν στρατιωτικός, καθηγητής της Σχολής Ευελπίδων και πολιτικός, ο οποίος συμπορεύτηκε με τον Ελευθέριο Βενιζέλο. Ήταν ένας από τους σαράντα αξιωματικούς του Στρατιωτικού Συνδέσμου που έφεραν τον Κρητικό ηγέτη των Φιλελεύθερων στην εξουσία με το Κίνημα του 1909 στο Γουδί και ο οποίος το 1916, τον ακολούθησε στο Κίνημα της Εθνικής Άμυνας της Θεσσαλονίκης. Υιοί του Δημητρίου Τριποδάκη είναι οι επίσης αρχιτέκτονες Εμμανουήλ Τριποδάκης (γεν. 1944), μετεκπαιδευτής στο Massachusetts Institute of Technology και ο Αλέξανδρος-Ιωάννης Τριποδάκης (γεν. 1947), τακτικός καθηγητής του Αστικού & Αρχιτεκτονικού Σχεδιασμού, της Σχολής Αρχιτεκτόνων Μηχανικών του Πολυτεχνείου Κρήτης και πρόεδρος του ΔΣ της Ελληνικής Αρχιτεκτονικής Εταιρείας (ΕΑΕ), από το 2017. Ο Δ. Τριποδάκης πέθανε στην Αθήνα το 1988, σε ηλικία 81 ετών.
Σπουδές
Έχοντας λάβει "στερεή" παιδεία ως απόφοιτος της Βαρβακείου Προτύπου Σχολής, ο Δημήτρης Τριποδάκης θα σπουδάσει στη νεοσύστατη αρχιτεκτονική του Εθνικού Μετσόβιου Πολυτεχνείου (1922-1926), πρωτεύοντας στα δεύτερο και τρίτο έτη σπουδών του και κατακτώντας το έπαθλο σε διαγωνισμό αρχιτεκτονικής σύνθεσης, τον οποίο είχε προκηρύξει ο καθηγητής της κτιριολογίας Βασίλειος Κουρεμένος (1875-1957). Από τον Κουρεμένο και τον Αλέξανδρο Νικολούδη (1874-1944) ο νέος σπουδαστής θα μυηθεί στο πνεύμα και τις συνθετικές αρχές της παρισινής École des Beaux-arts. Κατά τα δύο τελευταία χρόνια των σπουδών του, εργάζεται στο αρχιτεκτονικό γραφείο του Παν. Ζήληλα. Το 1926 αναχωρεί για μετεκπαίδευση στη Γαλλία. Μαθητής του διαπρεπούς καθηγητή E. Pontremoli (1865–1956, Grand Prix de Rome, Membre de l'Institut) εισάγεται δεύτερος επί 534 υποψηφίων στην École des Beax Arts του Παρισιού από την οποία αποφοιτά το 1932. Κατά τη διάρκεια των σπουδών του στη φημισμένη και δύσκολη αυτή σχολή θα τύχει πολλών διακρίσεων: τέσσερα πρώτα (δεύτερα) μετάλλια, ένα τρίτο μετάλλιο, δεκατέσσερις εύφημες μνείες και αριστείο για τη διπλωματική του εργασία με θέμα το νέο μέγαρο της Τράπεζας της Ελλάδος. Παράλληλα με τις σπουδές του στο Παρίσι, ο Τριποδάκης θα αποκτήσει επαγγελματική εμπειρία στη σύνθεση και την εκτέλεση πολλών κτιριολογικών θεμάτων-πολυκατοικιών, εργατικών κατοικιών, επαύλεων, ξενοδοχείων κλπ. τουριστικών εγκαταστάσεων υγείας κ.α., εργαζόμενος σε γραφεία διακεκριμένων αρχιτεκτόνων: του καθηγητή Nicod (Grand Prix de Rome) για 14 μήνες, του αρχιτέκτονα-επιθεωρητή της πόλης των Παρισίων Leon Boucher για 13 μήνες, του ειδικευμένου στα νοσοκομειακά κτίρια αρχιτέκτονα H.J. Le Même για 11 μήνες, και για μικρά χρονικά διαστήματα ως συνεργάτης των αρχιτεκτονικών γραφείων Welsch, Plousey et Cassan, Gutton pere et fils, Utudjian, Hennequet Frères και Laborie.
Αρχιτεκτονικό έργο
Η πολύπλευρη κατάρτισή του θα τον βοηθήσει να αναδειχθεί γρήγορα σε έναν από τους πρωταγωνιστές των αρχιτεκτονικών διαγωνισμών των δεκατιών του 1930, 1950 και 1960. Η πρώτη του επιτυχία είναι η διάκρισή του σε έναν από τους σημαντικότερους διαγωνισμούς του Μεσοπολέμου, του μεγάρου της Τράπεζας της Ελλάδος (1929), στον οποίο κέρδισε το Α' ex aequo έπαινο με συνεργάτη τον Κίμωνα Λάσκαρι (1905-1978). Για τη μελέτη του αυτή θα τιμηθεί το 1934 από την Ακαδημία Αθηνών με το Μπενάκειο Βραβείο.
Με την επάνοδό του στην Ελλάδα, αναλαμβάνει θέση συμβούλου της Τράπεζας της Ελλάδος (1932-1937) και συνεργάζεται με τους αρχιτέκτονες της Τράπεζας, Κωνσταντίνο Παπαδάκη (1899-1961), Νικόλαο Ζουμπουλίδη (1888-1969), Μιχάλη Κανάκη (1906-1990), Άλκη Τζελέπα (1885-1976) και Δημήτριο Καραντίνο-Φιλιππάκη (1890-1971) στην εκπόνηση της μελέτης και την επίβλεψη κατασκευής των κεντρικών γραφείων της Τράπεζας της Ελλάδος επί της λεωφόρου Πανεπιστημίου. Από το 1932 διατηρεί δικό του αρχιτεκτονικό γραφείο και, εκτός από σύμβουλος της Τράπεζας της Ελλάδος, διατελεί προϊστάμενος της Τεχνικής Υπηρεσίας του Υπουργείου υγιεινής (1937-1938), διευθυντής Στεγάσεως του τμήματος Κρήτης του Υπουργείου Ανοικοδομήσεως (1945-1946) και τεχνικός σύμβουλος του Πανεπιστημίου Αθηνών (1976-1977).
Από τους παραγωγικότερους αρχιτέκτονες της γενιάς του, ο Δ. Τριποδάκης συνέβαλε με το ογκώδες και πολύπλευρο έργο του στον εκσυγχρονισμό της ελληνικής αρχιτεκτονικής του καιρού του. Διακρίθηκε στον αστικό σχεδιασμό και στα κτήρια γραφείων του δημόσιου και του ιδιωτικού τομέα. Τα περισσότερα από τα κτήρια αυτά πραγματοποιήθηκαν ύστερα από βράβευσή του σε αρχιτεκτονικούς διαγωνισμούς. Οι πενήντα διακρίσεις και τα είκοσι δύο πρώτα βραβεία που κέρδισε σε ανοικτούς και κλειστούς αρχιτεκτονικούς διαγωνισμούς της εποχής του ήταν μια πρωτόγνωρη επίδοση για τα ελληνικά δεδομένα. Από τις βραβευμένες του μελέτες ξεχωρίζουν οι ανεκτέλεστες προτάσεις του για τις διαρρυθμίσεις της περιοχής του Ζαππείου (1944), της πλατείας Σταδίου (1952), των πλατειών Ηρακλείου (1938) κ.ά. Στα γνωστότερα κτισμένα έργα της μεσοπολεμικής και μεταπολεμικής του σταδιοδρομίας συγκαταλέγονται το μέγαρο του Εμπορικού και Βιομηχανικού Επιμελητηρίου στον Πειραιά (1938-1939, σε συνεργασια με τους αρχιτέκτονες Κυπριανό Μπίρη και Μιχάλη Κανάκη), το Εθνικό εκπαιδευτήριο Αναβρύτων, τα Περίπτερα των Εθνών (1945) και της Βαριάς Βιομηχανίας (1955-1956) στη Διεθνή Έκθεση Θεσσαλονίκης, τα κτήρια γραφείων των εταιριών Λιπασμάτων (1949) και Τσιμέντου (1950), το κτήριο ΙΚΑ Δράμας (1951-1952), η Χαρτοβιομηχανία Λαδοπούλου (1952), ξενοδοχεία στη Μυτιλήνη και το Ηράκλειο, το κτίριο της έδρας του Ταχυδρομικού Ταμιευτηρίου (σήμερα χρηματοπιστωτικό ίδρυμα μέλος του Ομίλου της Eurobank) στην στοά Πεσμαζόγλου (1966-1970), κ.ά., τα περισσότερα από τα οποία είχαν τιμηθεί με πρώτο βραβείο σε αντίστοιχους αρχιτεκτονικούς διαγωνισμούς.
Το αρχιτεκτονικό έργο του Δημήτρη Τριποδάκη, χαρακτηρίζεται από μετριοπαθή νεωτερικότητα και αισθητικό ορθολογισμό και αποτελεί δημιουργική προσαρμογή γαλλικών συνήθως προτύπων στα δεδομένα της μεσοπολεμικής και μεταπολεμικής Αθήνας. Στις καλύτερες στιγμές του ο αρχιτέκτων ικανοποίησε τις εκσυγχρονιστικές ανάγκες επενδυτών του δημόσιου και του ιδιωτικού τομέα στο κέντρο της πρωτεύουσας, παρέχοντάς τους «κτήρια γοήτρου» λειτουργικά, προσοδοφόρα και άρτια από κατασκευαστική και τεχνολογική άποψη. Το αρχείο του Δημητρίου Τριποδάκη στεγάζεται σήμερα στο Μουσείο Μπενάκη.
Συμμετοχή σε φορείς - Ελληνική Αρχιτεκτονική Εταιρεία - βραβεύσεις
Ο Δημήτρης Τριποδάκης χρημάτισε αντιπρόεδρος του Συλλόγου Αρχιτεκτόνων (1944), μέλος του διοικητικού συμβουλίου της Ελληνικής Αρχτικεκτονικής Εταιρείας και από το 1971 ως το 1988 πρόεδρός της, μέλος του Ελληνικού Τμήματος της Διεθνούς Ένωσης Αρχιτεκτόνων (UIA), γενικός γραμματέας της Διεθνούς Επιτροπής Αρχιτεκτόνων για το Ελληνικό Τμήμα (CPIA), αντεπιστέλλον μέλος του Κέντρου Υπογείων Πολεοδομικών Μελετών (Centre Urbain Souterrain), μέλος του Διεθνούς Ινστιτούτου Μεσογειακής Αρχιτεκτονικής, μέλος της Ελληνογερμανικής Ένωσης Ελλήνων Επιστημόνων, καθώς και μέλος της Διεθνούς Συλλόγου «Παρνασσός» (1980), πρόεδρος της Λέσχης Rotary Αθηνών (1972-1973) και ειδικός σύμβουλος του Ελληνικού Ερυθρού Σταυρού. Τιμήθηκε, το 1934, με το Μπενάκειο Βραβείο της Ακαδημίας Αθηνών, για τη αρχιτεκτονική μελέτη του μεγάρου της Τράπεζας της Ελλάδος. Το πλατύ κοινό του Τριποδάκη στον τεχνικό, επιχειρηματικό και επιστημονικό κόσμο τού επέτρεψε να κινείται πάντοτε με άνεση και αυτοπεποίθηση, τόσο σε ατομικό επίπεδο όσο και ως εκπρόσωπος συλλογικών φορέων, όπως ήταν ο Σύλλογος Αρχιτεκτόνων, το Τεχνικό Επιμελητήριο Ελλάδος και η Ελληνική Αρχιτεκτονική Εταιρεία.
Μελέτες - συγγραφικό έργο
Εκτός από την έντονη επαγγελματική του δράση, ο Τριποδάκης υπήρξε σταθερά παρών στα επιστημονικά και κοινωνικά ζητήματα του κλάδου του. Οι ομιλίες στο ραδιόφωνο, οι διαλέξεις, τα άρθρα και οι επιστολές του στον ημερήσιο και περιοδικό Τύπο της εποχής του τεκμηριώνουν τη μαχητική του παρουσία στα αρχιτεκτονικά και πολεοδομικά προβλήματα της χώρας. Στη συγγραφική του δραστηριότητα, η οποία τον κάνει ευρύτερα γνωστό στην Αθήνα και το εξωτερικό, περιλαμβάνονται μελέτες, συνεντεύξεις, σχόλια, προτάσεις και προβληματισμοί πάνω σε πάντα επίκαιρα θέματα όπως:
Παραπομπές
Κατηγορία:Έλληνες αρχιτέκτονες
Τζέφρι Έβανς
Ο Τζέφρι Έβανς (αγγλ. Jeffrey Evans, 4th Baron Mountevans, γεννημένος στις 13 Μαΐου 1948) είναι Άγγλος πολιτικός του Λονδίνου και ναυλομεσίτης.
Εξωτερικοί σύνδεσμοι
Κατηγορία:Βρετανοί ευγενείς Κατηγορία:Βρετανοί πολιτικοί Κατηγορία:Λονδίνο Κατηγορία:Δήμαρχοι
Παγκόσμιο Κύπελλο Ποδοσφαίρου 1954
Το Παγκόσμιο Κύπελλο Ποδοσφαίρου του 1954 ήταν η 5η διοργάνωση του Παγκοσμίου Κυπέλλου και διεξήχθη στην Ελβετία από τις 16 Ιουνίου μέχρι τις 4 Ιουλίου. Πρωταθλήτρια αναδείχθηκε η Δυτική Γερμανία που σε ένα από τους σημαντικότερους αγώνες της ποδοσφαιρικής ιστορίας υπέταξε προς έκπληξη στον τελικό την Ουγγαρία με 3–2 σε ένα από τα καλύτερα Παγκόσμια Κύπελλα της ιστορίας. Ήταν η πρώτη φορά μετάδοσης των αγώνων από την τηλεόραση, που έδωσε την ευκαιρία στους φιλάθλους να έχουν και αυτοί άμεση εικόνα και γνώμη, πέραν της αθλητικής απόλαυσης που εισέπραξαν.
Επιλογή διοργανωτή
Η απόφαση για τον οικοδεσπότη του Παγκοσμίου Κυπέλλου 1954 πάρθηκε στις 26 Ιουλίου 1946 στην Πόλη του Λουξεμβούργου την ίδια μέρα όπου αποφασίστηκε ο διοργανωτής για το Παγκόσμιο Κύπελλο του 1950. Ο λόγος της επιλογής της Ελβετίας ως οικοδέσποινα του Παγκοσμίου Κυπέλλου του 1954 έγινε λόγω του ότι το 1954 η FIFA θα γιόρταζε τα 50άχρονά της (καθώς ιδρύθηκε το 1904) και θεώρησαν ότι το καλύτερο θα ήταν η διοργάνωση να γίνει στην έδρα της διοργανώτριας αρχής. Ως αποτέλεσμα, ήταν και το πρώτο Παγκόσμιο Κύπελλο Ποδοσφαίρου μετά τον Δεύτερο Παγκόσμιο Πόλεμο που διοργανώθηκε στην Ευρώπη.
Προκριματικά
Στα προκριματικά του Παγκοσμίου Κυπέλλου 1954 συμμετείχαν 45 ομάδες. Στη συνέχεια η FIFA αρνήθηκε τη συμμετοχή 7 εθνικών ομάδων και έμειναν 37 ομάδες για τη διεκδίκηση των 14 θέσεων της τελικής φάσης του Παγκοσμίου Κυπέλλου, καθώς οι 2 από τις 16 θέσεις καλύφθηκαν από την προηγούμενή νικήτρια Ουρουγουάη και τη διοργανώτρια Ελβετία. Η Σοβιετική Ένωση ήθελε να αποφύγει μία ενδεχόμενη κακή πορεία, μετά την απογοητευτική εμφάνιση στο ολυμπιακό τουρνουά του 1952, η Πολωνία αποσύρθηκε και έτσι η εκπληκτική Ουγγαρία της εποχής προκρίθηκε άνευ αγώνα, ενώ η Τουρκία κέρδισε στο νόμισμα την Ισπανία και προκρίθηκε και αυτή. Για πρώτη φορά στη διοργάνωση συμμετείχαν η Τουρκία, η Νότια Κορέα και η Σκωτία.
Οι ομάδες
Οι 16 ομάδες που εξασφάλισαν τη συμμετοχή τους στην τελική φάση του Μουντιάλ 1954 ήταν οι εξής:
600px
Στάδια
Για την τελική φάση χρησιμοποιήθηκαν τα εξής 6 στάδια:
Οι αγώνες της διοργάνωσης
Αδιαφιλονίκητο φαβορί για την κατάκτηση του τροπαίου ήταν η «Χρυσή Ομάδα» της Ουγγαρίας έχοντας επιβληθεί στη φάση των ομίλων με δύο συντριπτικές νίκες, επί της Νότιας Κορέας με 9-0 και της Δυτικής Γερμανίας με 8-3 στη σίγουρα μεγαλύτερη επίδειξη δύναμης στη φάση των ομίλων ακόμη και σε μεγάλη διοργάνωση. Η ουγγρική εθνική θεωρούνταν ότι αγωνιζόταν παίζοντας το καλύτερο ποδόσφαιρο που έχει δει ποτέ η παγκόσμια σκηνή. Αλλά ενώ οι Γερμανοί ήταν πολύ ταπεινωμένοι, ο μέσος Βέρνερ Λίμπριχ έκανε πιθανώς το πιο σκληρό και σημαντικό λάκτισμα του τουρνουά, που οδήγησε τον Φέρεντς Πούσκας να χωλαίνει στο γήπεδο με τραυματισμό στον αστράγαλο. Αλλά ακόμη και χωρίς τον «Καλπάζοντα Ταγματάρχη» τους, λίγοι έβλεπαν τους νικητές της διοργάνωσης να είναι οποιοσδήποτε άλλος εκτός από τους Ούγγρους. Κατά πολλούς, το μαρκάρισμα που του προκάλεσε κάταγμα αστραγάλου, ήταν εσκεμμένο. Στη συνέχεια, οι Ούγγροι επιβλήθηκαν με το ίδιο σκορ (4-2) επί των δύο φιναλίστ του προηγούμενου Παγκοσμίου Κυπέλλου, Βραζιλίας και Ουρουγουάης, σε δύο αγώνες που έμειναν στην ιστορία. Ο αγώνας με τη Βραζιλία έμεινε στην ιστορία ως «Μάχη της Βέρνης» εξαιτίας των επεισοδίων που έγιναν τόσο κατά τη διάρκεια του αγώνα όσο και στα αποδυτήρια, μετά τη λήξη όπου οι παίκτες των δύο ομάδων συνεπλάκησαν κατ’ επανάληψη. Η Βραζιλία δεν είχε κατακτήσει το προηγούμενο Παγκόσμιο Κύπελλο, αλλά είχε παίκτες που θα το έκαναν τέσσερα χρόνια αργότερα, όπως οι Ντζάλμα Σάντος, Νίλτον Σάντος και Ντίντι. Η Ουγγαρία αρχικά προηγήθηκε 2–0 χάρη σε ένα γκολ του Νάντορ Χιντεγκούτι στο 4ο λεπτό και του Σάντορ Κότσις (πρώτου σκόρερ της διοργάνωσης με ρεκόρ επίτευξης τερμάτων 11 γκολ) στο 8ο λεπτό, αλλά δεν είχε στη διάθεσή της τον τραυματία Φέρεντς Πούσκας. Η Βραζιλία μείωσε με πέναλτι του Ντζάλμα Σάντος στο 18ο λεπτό. Ο Μιχάλι Λάντος έκανε το 3–1 επίσης με πέναλτι στο 60ό λεπτό και από εκεί και μετά ξεκίνησε η μάχη, με τον Γιόζεφ Μπόζικ και τον Νίλτον Σάντος να διαπληκτίζονται στο 71ο λεπτό και να φεύγουν με την κόκκινη κάρτα του Άγγλου διαιτητή και τον Ουμπέρτο να κλωτσάει τον Γκιούλα Λόραντ και να παίρνει την άγουσα για τα αποδυτήρια στο 79ο λεπτό. Συνολικά δόθηκαν 42 φάουλ, ένα για σχεδόν κάθε δύο λεπτά παιχνιδιού, ενώ ο καβγάς δεν έμεινε μόνο στο γήπεδο. Αφού ο Κότσις πέτυχε το τελικό 4–2 δύο λεπτά πριν τη λήξη, οι δύο ομάδες έστησαν φοβερό καβγά στα αποδυτήρια και ο προπονητής Γκούσταβ Σέμπες χρειάστηκε τέσσερα ράμματα μετά από γρονθοκόπημα. Νικήτρια αναδείχθηκε η Ουγγαρία με 4-2. Δύο ομάδες που προηγουμένως θαυμάζονταν για την επιδεξιότητά τους και το επιθετικό τους ποδόσφαιρο, είχαν δώσει έναν αγώνα ντροπής και η Βραζιλία επέστρεψε σπίτι χωρίς δόξα και με μώλωπες. Ο Άγγλος διαιτητής του παιχνιδιού Άρθουρ Έλις σχολίασε: «Νόμιζα ότι θα ήταν το καλύτερο παιχνίδι που είχα δει ποτέ. Ήμουν στην κορυφή του κόσμου. Το αν η πολιτική και η θρησκεία είχαν να κάνουν με αυτό δεν ξέρω, αλλά συμπεριφέρονταν σαν ζώα. Ήταν ένα φρικτό ματς. Στο σημερινό κλίμα τόσοι πολλοί παίκτες θα είχαν αποβληθεί, που το παιχνίδι θα είχε εγκαταλειφθεί. Η μόνη μου σκέψη ήταν ότι ήμουν αποφασισμένος να το τελειώσω».